Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: X. számú melléklet a 2005. évi LII. törvényhez
Paragraph Index: 606

6. cikkében említett EK-jogszabályokkal. Turks és Caicos szigetek és a Magyar Köztársaság (a továbbiakban: „a szerzõdõ fél” vagy „a szerzõdõ felek”, kivéve ha a szövegkörnyezet mást indokol), megállapodtak abban, hogy megkötik a következõ – kizárólag a szerzõdõ felek kötelezettségeit tartalmazó – Megállapodást, amely a következõket írja elõ: (a) automatikus információcserét a Magyar Köztársaság illetékes hatósága részérõl a Turks és Caicos szigetek illetékes hatósága számára, egy tagállam illetékes hatósága számára biztosított információcserével megegyezõ módon; (b) forrásadó (retention tax) alkalmazását Turks és Caicos szigeteken az Irányelv 10. cikkében meghatározott átmeneti idõszakban az Irányelv 11. és 12. cikkében elõírtakkal megegyezõ idõponttól és feltételekkel; (c) automatikus információcserét a Turks és Caicos szigetek illetékes hatósága részérõl a Magyar Köztársaság illetékes hatósága számára, az Irányelv 13. cikkével összhangban; (d) a forrásadóból (retention tax) származó bevétel 75%-ának átutalását Turks és Caicos szigetek illetékes hatósága részérõl a Magyar Köztársaság illetékes hatósága számára az egyik szerzõdõ fél területén alapított kifizetõ által a másik szerzõdõ fél területén illetõséggel bíró személy számára történõ kamatkifizetések tekintetében. E Megállapodás alkalmazásában az „illetékes hatóság” – amennyiben azt a szerzõdõ felekre alkalmazzák – a Magyar Köztársaság esetében az Adó- és Pénzügyi Ellenõrzési Hivatalt, Turks és Caicos szigetek esetében pedig „the Financial Services Commission”-t jelenti.

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes